ایکی ایل بوندان اؤنجه بوگون بالاجا خوخان ائکیپی رسمی اولاراق ایشه باشلاییب هرهفتهنین ایکینجی گونونون سون ساعاتلاریندا گونجللشدی. سیته ده بالاخوخانین گوندم ناغیللاری( ایکی ایلده 43 ناغیل)، یولداشلارینین شکیللری، ها بئله اثرلری یاییلدی. ایکی درگیده صفحه میز اولدو( آفتاب آذربایجان(تبریز) و آغری .(اورمو) نئچه سسلی موبیل اوچون ناغیلیمیز و…
ائکیپین ایکی ایللیک آماری:
· ثابت یولداشلارین سایی (163)
بیر یاش:11، ایکی یاش:15، اوچ یاش:13، دؤرد یاش:13، بئش یاش: 11، آلتی یاش:13، یئددی یاش:21، سککیز یاش:16، دوققوز یاش:18، اون یاش:16، اون ایکی یاش:15، اون اوچ یاش:1.
· یولداشلارین سایی شهر سیراسی ایله
تبریز:80 ، تهران:30، اورمو:20، اردبیل:7 ، جلفا:5، بیناب:5 ، سولدوز:3 ، قاشقایی ائلی:3، ماراغا:3، کرج:3 ، زنجان:2، سرسکند:1، موغان:1.
· اثرلرین نوعلری
سسلر:23 ، ال یازیلاری:15، نقاشیلر:17
· خوخانی لینک ائدن سیته ،وبلاقلار :50-دن آرتیق
· خوخان ناغیلارین فایدالان سیته لر :10-دان آرتیق
· خوخاندا یاییلان یازیلار 99
· خوناندا یازیلان یوروملار:793
· بیزیمکی لر(اثرلر) بؤلومونده یاییلان پستلار: 215
· ایندیه کیمی سیته گؤروشچولرینین سایی:250 مین
· ایشبیرلیک آپاردیغیمیز درگیلر: آفتاب آذربایجان(تبریز) 14 سای، آغری(اورمو) 8 سای.
بو ایکی ایلده بیزه امک وئرن بوتون یولداشلارا درین تشکورمو بیلدیریم اؤزللیکله: رسسامیمیز کؤنول رنجبر، ناغیللاریمیزی سسلندیرن خانیم لار تامای حسن زاده و آرزو مورادی، آفتاب آذربایجان(تبریز) و آغری(اورمو) درگیلرینده چالیشان یولداشلاریمیز و درگی بؤلومونون سوروملوسو آرزو مورادی، سیته یؤنتمنلییی اوختای نژاد محمد. تبریز روابط عمومی تامای حسن زاده،سسلی ناغیللاریمیزین شکلینی چکن ائلناز اؤدل، ائله ده جه ایلک گونلرده بیزه آرخا دایاق اولان اولکر داغقیزی، ائلبیلمی مؤسسهسی، اؤزللیکله مهندس صرافی جنابلاری، مسعود سبزی و خانیم کبیری.
اولکراوجقار
آذربایجانلی اوشاقلار اوچون یئنی ایشلر، یئنی خبرلر
اوزوموزه گلن ایلده، بالاجا خوخان ائکیپی «پیشگامان پژوهشمدار» نشریاتیایله بیرلیکده، «کپنک» آدلی کتاب و فرهنگی محصوللار یایین سیستیمینی یولا سالاجاقلار. بو فرهنگی محصوللار سیستیمینینین طریقیله آذربایجانین دؤرد بیر یانیندا، هم ده تهراندا یاشایان اوشاقلار مشترک اولماقلا، آیدا بیر دؤنه کیتاب، درگی و باشقا محصولاللاری پست واسطهسیله آلاجاقلار. بو طرحین آدی او سببدن کپنک قویولوبدور کی کیتابلار اوچا- اوچا، کپنکده مشترک اولان اوشاقلارا چاتاجاقلار. کپنک سیستیمی، پیشگامان پژوهش مدار نشریاتینین چاپ ائتدیرییی اوشاق کتابلاری یا ائکیپین تائییدینه یئتیشن باشقا کتابلاری، عضو اوشاقلار اوچون گؤندرهجکدیر. کپنکدن علاوه، بالاجا خوخان ائکیپی و پیشگامان پژوهش مدار نشریاتینین ایش بیرلییینده، باشقا فرهنگی محصوللار او جمله دن موزیکال خوخان ناغیللاری، کارتون دوبله سی، شهرلر درگیسی و … یارانماسی دا پلانلانمیشدیر.
کپنک بوتون آذربایجان سئور اوشاق یازیچی و شاعیرلرینی بو گروپو گوجلندیرمهیه دعوت ائدیر. بو طرح بو ایلکی دونیا آنا دیلی گونو ایله برابر، رسمی اولاراق اعلام ائدیلیر.
بالاجا خوخان ائکیپی و پیشگامان پژوهش مدار انتشاراتی،آرزی ائدیرلر آز بیر زامان کئچمهدن بیر چوخ آذربایجانلی اوشاقلار ، کپنکله دوستلوق سالسینلار. آیدا بیر دؤنه اوشاقلارینیزا آلدیغینیز چیپس، باستیل و دوندورمانین پولونو قیراغا قویسانیز، راحاتجاسینا بیر ایللیک اشتراک پولونو اؤدهیه بیلهجکسینیز. هله لیک اشتراک وجهی اعلام اولونماییب، سیز پوللارینیزی حاضیرلایین، بیز ده کیتابلاری و دیگر محصوللاری حاضیرلاییریق.
یاخین گونلرده، اوشاقلارینیزین آدلارینی نئجه کپنکده یازدیرا بیلهجهیینیزدن دانیشاجاغیق. بیزیم یئنی اطلاعیهمیزی گوزلهیین. یاخین گونلرده و یئنی ایل باشلامازدان سیزینله دانیشاجاغیق.
-****
اوشاقلاریمیزا اللرینه آنادیل لرینده حاضیرلانان کیتاب و دیگر محصوللاری چاتدیرماق، هامیمیزین بورجوموز دور.
***
اختصاصی و فردی اشتراکدان باشقا، اوشاق باغچالاری، مدرسه لر، مدنیت ائولری(فرهنگسرالار)، کیتاب ائولری و کیتاب ساتانلاردان دا گروهی اشتراک قبول اولوناجاقدیر.
آرتیق معلومات الده ائتمک اوچون باخین: xoxan.com
گولنار خانیم
قنداهار پادشاهینین ملیک مممد آدیندا بیر اوغلو وار ایدی.
گؤزللیکده ائله بیر آفتی-زامان ایدی کی، یوسیف کنان اونون الینه سو تؤکه
بیلمزدی. اؤزو ده قنداهار پادشاهینین آمان-زامان بیر دنه اوغلو ایدی.
ملیک مممهدی هامیدان چوخ ایستهین قوجا بیر لعلهسی واردی.
بیر گون لعله بوتون مونججیملری جمعلهییب، تاس قوردوروب، رمل
آتدیریب ملیک مممهدین باختینا باخدیردی. هامی مونججیملر دئدی کی،
ملیک مممد اون دؤرد یاشینا چاتاندا ایتهجک، اؤزو ده کی، تاپیلماغی
چوخ چتین اولاجاق.
بلی، بیر-ایکی دسته قوشون حاضرلاندی کی، ملیک مممهدی قوروسون.
یازیق اوشاغی تای هئچ یئره قویمادیلار. آمما اولاجاغا چاره یوخدو.
ملیک مممهدین دوز اون دؤرد یاشی تامام اولان گئجه او اوتاقدا کی یاتمیشدی،
ائله او اوتاقدا بیر اپپک اولدو، اوچدو گؤیه. نه قدر آختاردیلار، نه
قدر جارچیلار سالدیلار، قاصیدلر گؤندردیلرسه اوشاق تاپیلمادی کی، تاپیلمادی.
بیر ایل کئچدی، ایکی ایل کئچدی، هر یئردن اومید الی اوزولدو، هامی قارا
گئییب ماتهمه باتدی.
قوجا لعله بو ایشه تاب گتیرمهییب تغییر-لیباس ائلهدی، چیخدی ملیک
مممهدی آختارماغا.
لعله ملیک مممهدی آختارا-آختارا گلیب چیخدی ایستانبولا. شهری
گزدی، دولاندی، دولانا-دولانا گلیب چیخدی ایستانبول پادشاهینین سارایینین
قاباغینا. برک قیش ایدی. چوخلو دا قار یاغمیشدی. قارین اوستونده بیر یئره
قان تؤکولموشدو. لعله بونو گؤرجک، ییخیلیب اؤزوندن گئتدی.
سنه خبر وئریم ایستانبول پادشاهینین بیرجه قیزی اولان گولنار خانیمدان.
بو قیز ائله گؤزلدی کی، وصفی عالمی توتموشدو. گولنار خانیم
اوتورموشدو اؤز پنجرهسینین قاباغیندا، گلیب گئدنه تاماشا ائدیردی. بیر
ده لعلهنین قیشقیریب اؤزوندن گئتمهیین گؤردو. تئز او ساعت آداملارینی
گؤندریب اونو ایچری گتیرتدیردی.
......
خوخانین اوشاق انجمنی ایشه دوشدو
سیزین ده اوشاق ادبیاتینا گؤره،خوخان سیته سی نه گؤره،اوشاقلار ایلگی سی اولان بؤتون ایشلرده دئمه یه سؤزونوز واردیرسا،یا اوشاقلارا گؤره شعر ناغیل یا حیکایه یازییب سینیز بورادا هامیلا پاییلاشا بیلیرسینیز
اوشاقلار اوچون چاپ ائتدیگینیز کیتابلاری دا بورا تانیتدیرا بیلیرسینیز
فیل و سیچان بالاسی
لاپ قدیملرده بالاجا بیر سیچان بالاسی وار ایدی. اونون بیر گوزگوسو (آینا)
وار ایدی. بو گوزگو ساده گوزگو دئییلدی، سئحرلی(جادو) ایدی. کیم بو
گوزگویه باخسا ایدی، اؤزونو بؤیوک و گوجلو گؤرردی. سیچان بالاسی
دا همیشه اؤز سئحرلی گوزگوسونه باخار، اونا ائله گلردی کی، او ائله
دوغرودان دا دونیادا تایی برابری اولمایان ان بؤیوک و گوجلو
حئیواندیر. سیچان بالاسی او بیری سیچانلارا چوخ یوکسکدن باخماغا
باشلامیشدی. اونلارلا اویناماق، حتی دانیشماق دا ایستمیردی.
او، کونجده اوتوروب لووغا-لووغا اؤز بیغینی تومارلایار، یا دا اؤز
جومبولو آیاقلاریله یئری تاپدالایاردی، قولاغینی تورپاغا قویوب قولاق
آساردی کی، گؤرسون آیاغینین ضربهسیندن یئر تیترهدی، یا یوخ!
اونون هئچ آغلینا گلمزدی کی، دونیادا اوندان بؤیوک و گوجلو
حئیوان اولا بیلر.
و...
بو ناغیلین آردین کی خوخان سیته سی چوخ زحمتله سس و کلیب شکیلینده حاضیرلاییب تا ناز اوشاقلاریمیز راحتلیک ده ائشیدیب و اوخوسونلار، بورادان گؤره بیلرسیز.
آتیبان توتدوم سنی,
عجب اوووتدوم سنی.
عومر اوزدوم, جفا چکدیم,
شوکور, بؤیوتدوم سنی.
******
قیزیل گولون چاناغی,
آستانالار تورپاغی.
کیم بالامی ایستهمز,
گؤزونه بیبر یارپاغی.
******
بالامین ال یایلیغی,
اورتاسی زر یایلیغی.
هره بیر کره دئسین
بالاما جان ساغلیغی.
******
گؤیده اولدوز ناشیدی,
کیم بالامین یاشیدی.
قیز گؤزومون قاراسی,
اوغلان اورک باشیدی.
******
آتیم, توتوم بو بالانی,
شکره قاتیم بو بالانی.
آتاسی ائوه گلنده
قاباغا توتوم بو بالانی.
******
آتین, توتوم بو بالانی,
شکره قاتین بو بالانی.
شکردن آجی اولسا,
گؤتورون, آتین بو بالانی.
******
اولچوسو :500 کیلوبایت
الیفبا : عرب و لاتین الیفباسی
دیل : آذربایجان تورکجه سی
صحیفه لرین سایی : 72 صحیفه
ایندیر(دانلود)
اولچوسو :224 کیلوبایت
الیفبا : عرب و لاتین الیفباسی
دیل : آذربایجان تورکجه سی
صحیفه لرین سایی : 53 صحیفه
ایندیر(دانلود)
بادی-بادی گیریفتار, حامام-حامام ایچینده, خلبیر سامان ایچینده,
دوه دللکلیک ائدر, کؤهنه حامام ایچینده. قارێشقا شێللاق آتدێ, دوهنین
قێچێ سێندێ. حامامچێنێن تاسێ یوْخ, بالتاچێنێن بالتاسێ یوْخ, اوْردا بیر تازێ
گؤردۆم, اوْنۇن دا خالتاسێ یوْخ. گۆنلرین بیر گۆنۆنده, مممد نسیر
تینینده. چوْخلۇ شیلاشێ یئمیشم, بئله یالان دئممیشم. بیری وار ایدی, بیری
یوْخ ایدی, اللهدان باشقا هئچ کیم یوْخ ایدی. بیر تاجیر وار ایدی. بۇ تاجیرین
ایلیاس آدلێ بیر قۇلۇ وار ایدی. تاجیر ایلیاسێ اؤز اوْغلۇ کیمی ایستییردی. ایلیاس دا
تاجیری اؤز ددهسی کیمی.
بیر گۆن تاجیر الینده اوْلان وار-یوْخ مایاسێنێ باتێردێ. تاجیر چوْخ
فیکیرلی-فیکیرلی اوْتۇرمۇشدۇ. ایلیاس بۇنۇ قۆسسهلی گؤرۆب یانێنا گلدی, دئدی:
- آغا, نه فیکیر ائلییرسن? دردینی دئ, بلکه چاره ائلدیم.
تاجیر گۆلۆب دئدی:
-آی ایلیاس, سن بیر قۇل آدامسان, منیم دردیمه نه چاره ائلیه
بیلرسن?
ایلیاس دئدی:
- آی آغا, سن اؤزۆن بیلیرسن کی, من سنی نه قدر ایستییرم. بلکه
ایکیمیز بیر یئرده دردۆوه درمان ائلدیک.
تاجیرین چارهسی کسیلدی, دئدی:
- ایلیاس, من وار-یوْخ مایامێ باتێرمێشام. ایندی الیمده بیر قپیک
مایام یوْخدۇ. اوْنۇن فیکرینی ائلییرم کی, ایندی من نه ائلیهجهیم.
ایلیاس دئدی:
- آغا, بۇننان هاسان شئی یوْخدۇ, آپار منی سات, همین پۇلۇ الینده
مایا ائله!
تاجیر گۆلۆب دئدی:
- ایلیاس اول, من سنی چوْخ ایستییرم. نئجه سنی آپارێم ساتێم? بیر
ده کی, سنه نه پۇل وئرهجکلر کی, من اوْنۇ الیمده مایا ائلییم?
ایلیاس دئدی:
- آغا, من قییمتلی قۇلام. من دۆنیادا اۆچ شئیی یاخشێ تانێیێرام.
آتێ, داش-قاشێ, آدامێ. اوْدۇ کی, آپار منی بازارا, بئش یۆز تۆمندن
آشاغێ ساتما. همین پۇلۇ گتیر, الینده مایا ائله!
تاجیر بیر آز فیکیر ائلدی, گؤردۆ باشقا چاره یوْخدۇ. ایلیاسێ قۇل میدانێنا
آپاردێ. کیم گلیب قییمت سوْرۇشۇردۇ, تاجیر بئش یۆز تۆمن دئییب,
اؤزۆ ده اۆچ شئی بیلدییینی خبر وئریردی.
بۇ واخت پادشاهێن وزیری بۇرادان کئچیردی. بۇ سسی ائشیدیب تاجیرین
یانێنا گلدی, دئدی:
- قۇلۇ نئچه دئییرسن?
- بئش یۆز تۆمنه دئییرم. اؤزۆ ده اۆچ شئیی یاخشێ تانێیێر: آدامێ, آتێ,
داش-قاشێ.
وزیر دئدی:
- سن دلی اوْلمۇسان ندی? هئچ پادشاهێن بۆتۆن قۇللارێ بئش یۆز
تۆمنه دیمز. سن بۇ قۇلۇ بئش یۆز تۆمنه دئییرسن?
تاجیر دئدی:
- بۇ قۇلۇن قییمتی هله بئش یۆزدن ده یۇخارێدێ. کئفین چکیر آل,
کئفین چکمیر آلما.
وزیر گئدیب پادشاها اهوالاتێ دانێشدێ. پادشاه دئدی:
- گئت, همین قۇلۇ آل!
وزیر بئش یۆز تۆمن گتیریب تاجیره وئردی, ایلیاسێ آلدێ, گتیریب پادشاهێن
قۇللارێنێن ایچینه اؤتۆردۆ.
تاجیر ده همین پۇلۇ الینده مایا ائلییب آلێش-وئریشینه باشلادێ.
تاجیر آلێش-وئریشینده اوْلسۇن, ایلیاس دا قۇللارێن ایچینده اوْلسۇن, سنه
کیمدن دئییم, بیزیم بۇ شهرین جاوان پادشاهێندان. بیر گۆن پادشاها
بیر گؤزل آت گتیردیلر. هامێ آتا باخێب به-به دئدی, هئچ کیم بیر ائییب
تاپمادێ. بیردن پادشاهێن یادێنا دۆشدۆ کی. آخێ منیم بیر قۇلۇم وار,
آتێ چوْخ یاخشێ تانێیێر. تئز امر ائلدی ایلیاسێ گتیردیلر. پادشاه دئدی:
- ایلیاس, بۇ آت نئجه آتدێ?
ایلیاس باش اییب دئدی:
- قیبلئیی-عالم ساغ اوْلسۇن, بۇ آتا هئچ بیر سؤز یوْخدۇ. آت بیرینجی آتدێ.
اما بۇنۇن بیر ائیبی وار کی, سۇیا گیرسه یاتار.
هامێ دئدی:
- هئچ ائله شئی اوْلماز.
ایلیاس دئدی:
- پادشاه ساغ اوْلسۇن, منیم دؤولتیم یوْخدۇ, آنجاق باشێمێ گیروْو
قوْیارام. آتێ سالاق سۇیا, اگر یاتماسا منیم بوْینۇمۇ وۇرۇن!
بلی, آتێ میندیلر, سۇیا وۇردۇلار. آت سۇیا گیرن کیمی یاتدێ. هامێ
متتل قالدێ.
موللا, هارای
اوشاقلار حالای گلمک یولو ایله موللالار (باشچیلار) آراسیندا ایکی دستیه
آیریلیرلار. موللالاردان بیرینین گؤزونو یومورلار. گؤزو آچیق موللانین
دستسینده اولانلار قاچیب گیزلنیرلر. گؤزویومولو موللانین اوشاقلاری متده
اوتورورلار. او, گؤزونو آچیر, گیزلنن اوشاقلاری موللاسی ایله اوشاقلاری آختارماغا
باشلاییر. هر یئردن کئچدیکده گیزلنن اوشاقلارین موللاسی برکدن
خبردارلیق ائدیر. مثلا, “بولاغین یانیندان کئچدیک”, “درنی او
تایا آدلادیق”, “لینین ائوینین یانینداییق” و ای.آ. بو خبردارلیقدان
مقصد گیزلنن اوشاقلارین مؤحکم گیزلنمهسی, گؤزه گؤرونممسیدیر.
اگر آختاران موللا گیزلنن اوشاقلاردان بیرینی گؤرسه اویونو ئودموش
اولور. گیزلنن اوشاقلار اونون گؤزونه گؤرونمهدن قاچیب متیه گلسهلر,
اونلاری آختاران موللانین اوشاقلاری آغیز-آغیزا وئریب برکدن “موللا,
هارای, موللا, هارای!” - دئیه قیشقیریشیرلار. آختاران موللا اونلارین متیه
گیرمسینی گؤرمسه, گیزلنن طرفی ئودور.
مره
اوشاقلار حالای گلمک شرطی ایله ایکی دستیه آیریلیرلار. اویون ایشتیراکچیلاری
اوزلرینه گیزلی آد قویوب, ایکی-ایکی گلیب موللالارین (باشچیلارین)
قارشیسیندا دورورلار:
- حالای, حالای!
موللالار دئیرلر:
- حالدیخ, قیلدیخ.
اوشاقلاردان بیری دئیر:
- کیمه چایلار قورودان, کیمه داغلار داغیدان.
موللالاردان بیری جاواب وئرر:
- منه داغلار داغیدان.
اوزونه شرطی اولاراق “داغلار داغیدان” آدی قویان اوشاق بیر موللایا,
“چایلار قورودان” دا او بیریسینه دوشور.
بو مینواللا اوشاقلار ایکی یئره آیریلیرلار. ئوزاقدا بیر داش نیشان قویورلار.
هر دستهدن بیری قاچیر. کیم تئز گئدیب الینی داشا وورار و موللاسینین
یانینا تئز قاییدارسا, قلبه چالار. کیم گئری قالسا, باشی قاپازلانیب
سیرادان چیخاریلار.
دوستلوغون سیرری
بئله روایت ائلییرلر کی, بیر پادشاهین گؤزونون آغی-قاراسی ملیک
آدلی بیرجه اوغلو وار ایمیش.
بیر گون ملیک آتا مینیب دنیز قیراغی ایله گئدیرمیش, بیر ده گؤرور کی,
اوز مئحترلری ایله قونشولاری کئچل مممد سویون قیراغیندا دالاشیرلار.
ملیک بونلاری آرالاشدیریب دئییر:
- نیینیز آرتیق دوشوب کی, بیر-بیرینیزی قیریرسینیز?
مئحتر دئییر:
- آغا, من گؤردوم کی, دریانین اوزونده بیر ساندیق او یانا-بو یانا
لنگر وورور. گیردیم اونو چیخارتماغا, کئچل مممد اوزونو یئتیریب باشلادی
کی, ساندیغی اولجه من گؤرموشم, ایندی اونون اوستونده دالاشیریق.
ملیک چیخاردیب بونلارین هرسینه بئش مانات پول وئریب ساندیغی
اونلاردان آلدی. بیر آز گئدندن سونرا اوز-اوزونه دئدی:
- آچیم گؤروم بونون ایچینده نه وار کی, اونو دنیزه آتیبلار?
اوغلان بو فیکیرله ساندیغین آغزینی آچدی. گؤردو ایچینده بیر بالاجا دا
ساندیق وار. اونون دا آغزینی آچدی, گؤردو بونون دا ایچینده بیر ساندیق وار,
بئله-بئله اوغلان اوچ ساندیق آچدی, آخیرینجی ساندیغین آغزین قالدیراندا گؤردو
ایچینده یازیلی بیر مکتوب وار. مکتوبدا یازیلمیشدی: “حر کس حقیقی
دوستلوق ائلمیین سیررینی اویرنمک ایستییرسه, اوچ قوجا قلچسینه گئتسین”.
اوغلان مکتوبو اوخویوب قورتاران کیمی آتاسینین یانینا گئدیب دئییر:
- آتئیی-مئهریبان, منه ایجازه وئر ئوزاق بیر سفره چیخیم.
پادشاه دئییر:
- اوغول, خئییر اولسون, دئ گؤروم سفرین هارادیر?
اوغلان دینمیر. آتاسی یئنه سوال وئریر. اوغلان گؤرور کی, آتاسی ال چکمک
ایستمیر. اودور کی, مکتوب احوالاتینی آتاسینا دانیشیر. پادشاه گولوب دئییر:
- هانسی عقلسیز آدامسا یازیب آتیب, سن ده اونون سؤزو ایله یئریندن
اویناییب گئدیرسن. دوستلوق ائلمیین سیررینی مگر بورادا اویرنمک
اولماز?
اوغلان گؤردو کی, آتاسی اونون گئتمیینه راضی اولمایاجاق, اودور کی, بیر
سؤز دئمییب, دوز گلدی سارایین قم اوتاغینا. بورا ائله بیر یئر ایدی کی,
کیمین دردی-قمی اولسایدی گیریب اورادا آغلاییب گؤز یاشی تؤکردی. بو
اوتاقدا هر نه وارسا قارا رنگدیدی. اوغلان دا قارا پالتار گئییب دوز بیر
هفته بورادا قالدی. او قدر آغلاییب آه-زار ائلدی کی, گؤزونون یاشیندان
الیندکی کاغیذین رنگی گئتدی.
بو احوالاتدان سونرا پادشاه ها گؤزلهدی, اوغلوندان سوراق چیخمادی.
باشلادیلار اونو آختارماغا. آخیردا گلیب ملیکی سارایین قم اوتاغیندا
تاپدیلار. او ساعت گئدیب پادشاها خبر آپاردیلار. پادشاه وزیری ده گؤتوروب
اوغلونون یانینا گلدی. گؤردو ملیکین رنگی قاچیب, آغلاماقدان گؤزلری
شیشیب. پادشاه سوروشدو:
- اوغول, نه اولوب, دردین ندیر?
ملیک دئدی:
- حقیقی دوستلوق ائلمیین سیررینی اویرنمک اوچون ئوزاق سفره گئتمییمه
سندن ایجازه ایسته دیم, وئرمهدین. نه قدر ائلدیم کی, اوزومو
اله آلام, گوجوم چاتمادی. اودور کی, گلیب قم اوتاغینا گیردیم.
آتاسی اوغلونا نه قدر نصیحت ائلدیسه, گؤردو کار ائله میر, آخیردا
علاجی کسیلدی, وزیری ایله مصلحتلشیب بو قرارا گلدیلر کی, یوز آتلی ایله
ملیکی یولا سالسینلار. اوزو ده آتلیلارا اویرتدی کی, بیر آز گئدندن سونرا
آتلاری سولاماق بحانسیله قاچیب هرنیز بیر طرفه داغیلارسینیز, آخیردا
اوغلوم باخیب گؤرر کی, تک قالیب, علاجی کسیلر, او دا قاییدیب گلر.
پادشاه اوغلونا ایجازه وئریب اونو یوز آتلی ایله یولا سالدی. اوغلان ائله بیر
آز گئتمیشدی کی, بیردن کئچل مممهده راست گلدی. اونون قاباغینی کسیب
دئدی:
- آی مممد, دنیزدن تاپدیغینیز ساندیغین ایچیندن بیر مکتوب
تاپمیشام. او مکتوبدا یازیلان سؤزلری اویرنمیه گئدیرهم. گل منیمله
گئدک.
کئچل دئدی:
- یاخشی, قوی اوندا گئدیم آتا-آناما دئییم گلیم.
کئچل مممد آتاسیندان ایجازه آلدی, آناسی اونون خورجونونا بیر
آرپا چؤریی قویوب یولا سالدی. کئچل مممد دوز گلدی ملیکین
یانینا. باشلادیلار گئتمیه. منزیلبمنزیل یول گئتدیلر. بیر قدر
گئدندن سونرا کئچل مممد باخیب گؤردو کی, آتلیلار ائله هئی آزالیر,
اما اوستونو وورمادی کی, بلکه ملیک احوالاتی بئله گؤروب گئری قاییدا.
بیر ده ملیک دؤنوب گئری باخاندا گؤردو کئچل مممهدله ایکیسی قالیب.
کئچل مممد دئدی:
- قوشونسوز تکجه گئتمکله نه ائلیه بیلریک, گل بیز ده قاییداق.
ملیک دئدی:
- کئچل قارداش, گؤرورم قاچماقدان اوتری اوره یین نانه یارپاغی
کیمی اسیر, ایستییرسن سن ده قاییت, من تکجه گئدرم.
یاخشی دئییبلر, کئچل چوخبیلمیش اولار, بیر آلتدان یوخاری باخیب دئدی:
- آغا ملیک, یادیندان چیخارتما کی, او یئری تاپسام تکجه من تاپاجاغام.
اودور کی, من سنینله گئدجیم.
بونلار باشلادیلار گئتمیه. آز گئتدیلر, چوخ گئتدیلر, دره-تپه
دوز گئتدیلر, اورادا آینان, ایلنن, بورادا شیرین دیلنن, بیر ده گؤردولر کی,
چؤرکلری قورتاریب.
ملیک دئدی:
- ایندی بیز نئیلیک, چؤرییمیز قورتاریب, آجیندان اولوروک.
کئچل مممد دئدی:
- آنام خورجونوما بیر آرپا چؤریی قویوب, گل اونو یئیک.
کئچل چؤریی چیخارتدی, باشلادیلار یئمیه, ملیک عومرونده آرپا
چؤریی یئممیشدی, اما علاجی یوخ ایدی. آرپا چؤریینی یئییب قورتاراندان
سونرا باشلادیلار یئنه یول گئتمیه. گئتحاگئت گلیب بیر داغا چاتدیلار.
داغی آشیب بیر گوللوک-چمنلیک یئره چیخدیلار. بورا ائله بیر یئر ایدی
کی, باغ-گولوستان بونون یانیندا هئچ نه. بورادا او قدر گول-چیچک
واردی کی, هرهسی مین رنگه چالیردی, اتریندن آدام والئه اولوردو. بولبول,
توراج, ککلیک, قیرقووول, بیلدیرچین, توووز قوشو, طوطو قوشو, هامیسی بیر-بیرینه
قاریشمیشدی. مارال, جئیران, جویور ده کی, لاپ ایسته دییین قدر. بورادا جان
درمانی دئسن, واردی. باغین لاپ اورتاسیندا بیر کرپیجی قیزیلدان, بیر کرپیجی
گوموشدن بیر سارای تیکیلمیشدی کی, باشی گؤیده بولوددان نم چکیردی.
اما بورانین دؤرد طرفینده ائله بیر قالاچا وار ایدی کی, باخاندا آدامی
واحیمه باسیردی.
ملیک دئدی:
- گؤرورسن, نه گؤزل یئردی, لاپ اولوب قالماغا دیر.
کئچل مممد دئدی:
- آغا ملیک, هله بیلمک اولماز, او قالاچادان منیم گؤزوم سو
ایچمیر.
کیتابین آدی : آذربایجان خالق ادبییاتیندان سئچمهلر
اولچوسو : 1.403 مگا بایت
الیفبا : عرب الیفبا سی
دیل : آذربایجان تورکجه سی
صفحه لرین سایی : 256 صفحهآذربایجان خالق ادبییاتیندان سئچمهلر
اولچوسو : 576کیلو بایت
الیفبا : لاتین الیفبا سی
دیل : آذربایجان تورکجه سی
صفحه لرین سایی : 312 صفحه
لای-لای دئدیم یاتینجا,
گؤزلهرم آی باتینجا.
جانیم زینهارا گلدی
سن حاصیله چاتینجا.
******
لای-لای دئدیم بویونجا,
باش یاستیغا قویونجا.
پارداخلان, قیزیلگولوم,
بیر اییلهییم دویونجا.
******
بیر گول اکدیم بویونجا,
اییلهمهدی دویونجا.
عومروم, گونوم اوزانسین
بو بالامین تویونجا.
******
بالام یاتیر بئشیکده,
بولبول اوخور ائشیکده.
سن یات یوخون آلگیلن,
من دورموشام کئشیکده.
******
ائوینده, ائشیگینده,
یات قوزوم, بئشیگینده.
دان اولدوزو, بیر ده من
دورموشوق کئشیگینده.
******
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kas_Arab azb_Arab azb_Arab azb_Arab azb_Arab azb_Arab unk azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab prs_Arab pes_Arab azb_Arab azb_Arab unk azb_Arab pes_Arab pes_Arab azb_Arab unk azb_Arab azb_Arab azb_Arab azb_Arab unk prs_Arab pes_Arab azb_Arab pes_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab uig_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab prs_Arab uig_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pbt_Arab azb_Arab azb_Arab azb_Arab ckb_Arab azb_Arab azb_Arab azb_Arab unk ckb_Arab azb_Arab azb_Arab azb_Arab unk azb_Arab pes_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk